Kalbelia

Kalbelia yɛ ɔwɔw ebusuakuw a ɔyɛ fɛw a wofi Thar Anhweatam do wɔ Rajasthan, India. Asaw no yɛ hɔn amambra ne fa tsitsir na mbanyin na mbasia na wɔyɛ.

 Kalbelia Ebusuakuw 
Kalbeliafo yɛ Sage Kanifnath ekyirdzifo, a wɔnom kyense a bɔwen wɔ mu na woehyira hɔn wɔ mbowatsena na mboa dodow a wɔwɔ hɔn do tum.

Wɔakyekyɛ Kalbelia mu ekuw etsitsir ebien, Daliwal na Mewara. Ná Kalbeliafo no taa tu fi beebi kɔ beebi fofor wɔ tsetse mber mu. Hɔn atsetsesɛm mu edwuma na awɔw a wɔkyerɛ nye awɔw ewudur a wɔdze dzi gua. Wɔtsetse awɔw, akraman, nkokɔ, apɔnkɔ, mfurum, mprako na mpapo. Ntsi, hɔn apaa mu hɔfo asaw na ntar a wɔhyɛ no tse dɛ awɔw ne dze. Wɔsan frɛ hɔn Sapera na Jogira, Gattiwala na Poogiwara. Kalbeliafoɔ ekuekuw kɛse no wɔ Pali mantɔw mu, na ekuw fofor a no ho hia wɔ Ajmer, Chittorgarh na Udaipur mantɔw mu dzi akyire. Wɔtsera etubrafo asetsena mu na wɔka mbusuakuw a wɔayɛ nhyehyɛɛ no ho.

Dɛ mbrɛ wɔtaa yɛ no, na Kalbelia mbanyin dze akraman gu abow nkakrama mu fi pon ano kɔ pon mu wɔ nkurase ber a hɔn mbasia tow ndwom, saw na wɔserɛserɛ adɔe. Wobu kraman na wɔkamfo kyerɛ dɛ worumnkum mboa a wɔwea famu a wɔtse dɛm. Wɔ nkurase no, sɛ ɔba no dɛ ɔwɔw bi hyɛn ofie bi mu a wɔhyɛ da a na wɔfrɛ Kalbelia bi dɛ ɔmbɛkyer abowatsena no na ɔmfa no nkɔ a onnkum no. Kalbeliafo fi tsetse no ayɛ kuw a wɔyɛ edwuma wɔ ɔmanfo no mu, na wɔtse mbea a ɔwɔ ekurase a wɔtse hɔ no ekyir. Wɔtse ber tsiaa mu nseraban a wɔfrɛ no deras mu. Kalbeliafo no dze hɔn deras no fi beebi kɔ beebi fofor wɔ kwan a ɔnnkyinkyin a wɔsan yɛ bio ber tsentsen do. Wɔ awo ntoatoado ahorow mu no, Kalbeliafo nyaa apaa mu hɔ efifidze na mboa ho ntease soronko, nna wonyim nhabandur a wɔdze sa nyarba ahorow a ɔno so yɛ sika fofor a wobotum enya.